નવી દિલ્હી: અનાજ અને બ્રાન્ડેડ અનાજનું વેચાણ કરતા વેપારીઓમાં જીએસટી સંદર્ભે છેલ્લા કેટલાક સમયથી અસમંજસની સ્થિતિ પ્રવર્તતી હતી, પરંતુ નાણાં વિભાગે આ સંદર્ભે સ્પષ્ટતા કરી છે કે રજિસ્ટ્રાર ઓફ ટ્રેડમાર્ક્સ હેઠળ નોંધાયેલાં બ્રાન્ડેડ અનાજ પર પાંચ ટકા સેન્ટ્રલ જીએસટી લાગશે, જ્યારે અન્ય અનાજ પર ટેક્સ નહીં લાગે. રજિસ્ટર્ડ બ્રાન્ડનેમની વ્યાખ્યા અંગે ઊભી થયેલી શંકાઓનું સમાધાન કરતા નાણાં વિભાગે આ પ્રકારની સ્પષ્ટતા કરી છે.